02015R0640 — DA — 26.02.2021 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS FORORDNING (EU) 2015/640

af 23. april 2015

om supplerende luftdygtighedsspecifikationer for en given type operationer og om ændring af forordning (EU) nr. 965/2012







▼M2

Artikel 1

Genstand og anvendelsesområde

1. Ved denne forordning fastsættes fælles supplerende luftdygtighedsspecifikationer i relation til den vedvarende luftdygtighed og sikkerhedsforbedringer for luftfartøjer.

2. Denne forordning finder anvendelse på: a) operatører af: i) luftfartøjer, som er registreret i en medlemsstat ii) luftfartøjer, der er registreret i et tredjeland, og som anvendes af en operatør, der er underlagt en medlemsstats tilsyn b) indehavere af et typecertifikat, et begrænset typecertifikat, et supplerende typecertifikat eller en godkendelse af en konstruktionsændring eller en reparationskonstruktion, som agenturet har godkendt i henhold til Kommissionens forordning (EU) nr. 748/2012 ( 1 ), eller som anses for at være udstedt i henhold til artikel 3 i nævnte forordning c) ansøgere om et typecertifikat eller et begrænset typecertifikat for en stor flyvemaskine med turbinemotor, for hvilken ansøgningen er indgivet før den 1. januar 2019, og som har fået udstedt certifikatet efter den 26. august 2020, hvis dette angives i bilag I (del-26).

▼B

Artikel 2

Definitioner

I denne forordning forstås ved:

a) »maksimal passagersædekonfiguration for operation« : den maksimale passagersædekonfiguration for et luftfartøj, ekskl. sæder til besætning, der er fastlagt til operationelle formål og angivet i driftshåndbogen

▼M1

b) »stor flyvemaskine« : en flyvemaskine, der har certificeringsspecifikationerne for store flyvemaskiner »CS-25« eller tilsvarende i sit certificeringsgrundlag

▼M1

c) »stor helikopter« : en helikopter, der har certificeringsspecifikationerne for store rotorluftfartøjer »CS-29« eller tilsvarende i sit certificeringsgrundlag

d) »flyvemaskine med lav belægning« : en flyvemaskine med en maksimal passagersædekonfiguration for operation på: 1) til og med 19 sæder eller 2) til og med en tredjedel af den typegodkendte flyvemaskines maksimale passagersædekapacitet som angivet i specifikationsbladet til flyvemaskinens typecertifikat (TCDS), forudsat at begge følgende betingelser er opfyldt: a) det samlede antal passagersæder, der er godkendt til belægning under taxiing, start og landing overstiger ikke 100 pr. dæk b) den maksimale passagersædekonfiguration for operation under taxiing, start og landing i ethvert område mellem to sæt nødudgange (eller ethvert endeområde) overstiger ikke en tredjedel af summen af passagersædetildelingerne for de to sæt nødudgange, der afgrænser området (baseret på passagersædetildelingen for hvert sæt nødudgange som defineret i flyvemaskinens gældende certificeringsgrundlag). Med henblik på at fastslå, om denne områdebaserede begrænsning er overholdt, antages det i tilfælde af en flyvemaskine med deaktiverede nødudgange, at alle nødudgangene er funktionelle.

▼M2

e) »gyldighedsgrænse« (LOV — limit of validity) : i forbindelse med de tekniske data, der understøtter programmet for vedligeholdelse af strukturen, en periode angivet i form af det samlede antal kumulerede flyvecykler eller flyvetimer eller begge dele, for hvilke det er påvist, at der ikke vil opstå omfattende træthedsskader i flyvemaskinen

f) »sektion om luftdygtighedsbegrænsning« (ALS — airworthiness limitation section) : et afsnit i instruktionerne om vedvarende luftdygtighed, jf. punkt 21.A.61, 21.A.107 og 21.A.120A i bilag I (del-21) til forordning (EU) nr. 748/2012, som indeholder de luftdygtighedsbegrænsninger, hvorved hver(t) obligatorisk udskiftningstidspunkt, inspektionsinterval og tilknyttet inspektionsprocedure er fastsat

g) »program til korrosionsforebyggelse og -kontrol« (CPCP — corrosion prevention and control programme) : et dokument, der afspejler en systematisk tilgang til forebyggelse af og kontrol med korrosion i en flyvemaskines primære struktur bestående af grundlæggende korrosionsrelaterede opgaver, herunder inspektioner, områder, for hvilke disse opgaver skal udføres, samt nærmere fastlagte korrosionsniveauer og efterlevelsesfrister (gennemførelsestærskler og repetitionsintervaller). Indehaveren af typecertifikatet udarbejder et reference-CPCP, som operatørerne kan tilpasse med henblik på i deres vedligeholdelsesprogram at udarbejde et specifikt CPCP for deres operationer

h) »omfattende træthedsskader« (WFD — widespread fatigue damage) : tilstedeværelse af revner flere steder samtidigt i en flyvemaskines struktur af en sådan størrelse og et sådant antal, at strukturen ikke længere vil være i overensstemmelse med den fejlsikre styrke eller residualstyrken, der anvendes til at certificere denne struktur

i) »referencestruktur« : den struktur, der er konstrueret i henhold til typecertifikatet for den pågældende flyvemaskinemodel (dvs. »flyvemaskinemodelkonfigurationen som leveret«)

j) »træthedskritisk referencestruktur« (FCBS — fatigue-critical baseline structure) : en flyvemaskines referencestruktur, der af typecertifikatindehaveren er klassificeret som en træthedskritisk struktur

k) »træthedskritisk modificeret struktur« (FCMS — fatigue-critical modified structure) : enhver træthedskritisk struktur i en flyvemaskine, som indføres eller påvirkes af en ændring af dennes typekonstruktion, og som ikke allerede er opført som en del af den træthedskritiske referencestruktur

l) »skadestoleranceevaluering« (DTE — damage tolerance evaluation) : en procedure, der fører til fastlæggelsen af de vedligeholdelsesforanstaltninger, der er nødvendige for at afsløre eller udelukke træthedsrevner, som ville kunne bidrage til et katastrofalt svigt. Anvendes DTE i relation til reparationer og ændringer, skal den omfatte en evaluering af den reparation eller ændring og den træthedskritiske struktur, der påvirkes af reparationen eller ændringen

m) »skadestoleranceinspektion« (DTI — damage tolerance inspection) : et dokumenteret inspektionskrav eller anden vedligeholdelsesforanstaltning, der er opstillet af en indehaver af et typecertifikat eller et begrænset typecertifikat på grundlag af en skadestoleranceevaluering. En DTI omfatter de områder, der skal inspiceres, inspektionsmetoden, inspektionsprocedurerne (herunder de sekventielle inspektionstrin og kriterier for godkendelse og afvisning), inspektionstærsklen og eventuelle gentagelsesintervaller for disse inspektioner. I DTI'er kan vedligeholdelsesforanstaltninger såsom udskiftning, reparation eller ændring ligeledes specificeres

n) »reparationsevalueringsvejledning« (REG — repair evaluation guideline) : en procedure opstillet af typecertifikatindehaveren med henblik på at fastlægge skadestoleranceinspektioner af reparationer, som påvirker træthedskritisk struktur, for at sikre en kontinuerlig beskyttelse af strukturens integritet i forbindelse med alle relevante reparationer

o) »træthedskritisk struktur« (FCS — fatigue-critical structure) : en flyvemaskines struktur, som er tilbøjelig til at danne træthedsrevner, der kunne føre til et katastrofalt svigt i flyvemaskinen.

▼B

Artikel 3

Supplerende luftdygtighedsspecifikationer for en given type operation

Operatører, som er underlagt en medlemsstats tilsyn, og som opererer de luftfartøjer, der er omhandlet i artikel 1, skal overholde bestemmelserne i bilag I.

Artikel 4

Ændring af forordning (EU) Nr. 965/2012

Bilag III til forordning (EU) Nr. 965/2012 ændres som angivet i bilag II til denne forordning med henblik på at indføje en henvisning til nærværende forordning.

Artikel 5

Overgangsbestemmelser

Luftfartøjer, for hvilke operatørerne over for deres kompetente myndighed har påvist overensstemmelse med JAR-26 »Supplerende luftdygtighedskrav til operationer« (herefter »JAR-26-krav«), som er udstedt af de fælles luftfartsmyndigheder den 13. juli 1998, som ændret ved ændring 3 af 1. december 2005, før de frister for anvendelse, der er nævnt i artikel 6, anses for at opfylde de tilsvarende specifikationer, der er fastsat i bilag I til nærværende forordning.

Luftfartøjer, for hvilke der i henhold til stk. 1 er påvist overensstemmelse med JAR-26-krav svarende til de specifikationer, der er fastsat i punkt 26.50, 26.105, 26.110, 26.120, 26.150, 26.155, 26.160, 26.200 og 26.250 i bilag I til denne forordning, må efterfølgende ikke ændres på en måde, som ville påvirke deres overensstemmelse med JAR-26-krav.

Artikel 6

Ikrafttræden og anvendelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 14. maj 2015.

Dog finder punkt 26.50, 26.105, 26.110, 26.120, 26.150, 26.155, 26.160, 26.200 og 26.250 i bilag I anvendelse fra den 14. maj 2017.

Denne forordning er bindende i alle enkeltheder og gælder umiddelbart i hver medlemsstat.









▼M2

BILAG I

DEL-26

SUPPLERENDE LUFTDYGTIGHEDSSPECIFIKATIONER FOR OPERATIONER

INDHOLDSFORTEGNELSE SUBPART A — GENERELLE BESTEMMELSER 26.10 Kompetent myndighed 26.20 Udstyr, der er midlertidigt ude af drift 26.30 Påvisning af overensstemmelse SUBPART B — STORE FLYVEMASKINER 26.50 Sæder, køjer, sikkerhedsbælter og -seler 26.60 Nødlanding — dynamiske forhold 26.100 Placering af nødudgange 26.105 Adgang til nødudgange 26.110 Markering af nødudgange 26.120 Indvendig nødbelysning og betjening af nødbelysning 26.150 Kabineinteriør 26.155 Lastrumsforingers brandfarlighed 26.156 Varme- eller lydisoleringsmaterialer 26.160 Brandbeskyttelse af toiletrum 26.170 Ildslukkere 26.200 Landingsstel — auditivt advarselssignal 26.205 Systemer, der advarer og alarmerer ved kørsel ud over banen 26.250 Cockpitdørbetjeningssystemer — hvis et flyvebesætningsmedlem bliver uarbejdsdygtig 26.300 Program for vedvarende strukturel integritet for ældre flyvemaskiners struktur — generelle krav 26.301 Overholdelsesplan for (R)TC-indehavere 26.302 Trætheds- og skadestoleranceevaluering 26.303 Gyldighedsgrænse 26.304 Program for korrosionsforebyggelse og -kontrol 26.305 Gyldigheden af programmet for vedvarende strukturel integritet 26.306 Træthedskritisk referencestruktur 26.307 Skadestolerancedata for eksisterende ændringer af træthedskritisk struktur 26.308 Skadestolerancedata for eksisterende reparationer af træthedskritisk struktur 26.309 Reparationsevalueringsvejledninger 26.330 Skadestolerancedata for eksisterende supplerende typecertifikater (STC), andre eksisterende større ændringer og eksisterende reparationer, der påvirker disse ændringer eller STC 26.331 Overholdelsesplan for STC-indehavere 26.332 Udpegning af ændringer, der påvirker træthedskritisk struktur 26.333 Skadestolerancedata for STC'er og reparationer, som berører de STC'er, der er godkendt den 1. september 2003 eller senere 26.334 Skadestolerancedata for STC og andre ændringer og reparationer, som berører de ændringer, der er godkendt før den 1. september 2003 26.370 Opgaver vedrørende vedvarende luftdygtighed og luftfartøjsvedligeholdelsesprogrammet SUBPART C — STORE HELIKOPTERE 26.400 Ildslukkere Tillæg I — Liste over flyvemaskinemodeller, som ikke er omfattet af visse bestemmelser i bilag I (del-26)

▼B

SUBPART A

GENERELLE BESTEMMELSER

▼M2

26.10 Kompetent myndighed

a) I dette bilag forstås ved den kompetente myndighed, over for hvilken operatører skal påvise overensstemmelse med kravene i dette bilag for luftfartøjer, hvis konstruktion allerede er certificeret, den myndighed, der er udpeget af den medlemsstat, hvor operatøren har sit hovedforretningssted.

b) I dette bilag forstås ved den kompetente myndighed, over for hvilken indehavere af typecertifikater (TC), begrænsede TC, supplerende typecertifikater (STC), godkendelse af en konstruktionsændring eller en reparationskonstruktion skal påvise, at de eksisterende typecertifikater, begrænsede TC, supplerende typecertifikater (STC), ændringer og reparationskonstruktioner er i overensstemmelse med kravene i dette bilag, agenturet.

▼B

26.20 Udstyr, der er midlertidigt ude af drift

En flyvning må ikke påbegyndes, når et/en af luftfartøjets instrumenter, udstyrsdele eller funktioner, der er påkrævet i henhold til denne del, er ude af drift eller mangler, medmindre andet er fastsat i operatørens minimumsudstyrsliste, jf. del-ORO.MLR.105, og godkendt af den kompetente myndighed.

26.30 Påvisning af overensstemmelse

▼M2

a) Agenturet udsteder i overensstemmelse med artikel 76, stk. 3, i forordning (EU) 2018/1139 certificeringsspecifikationer som standardmiddel til at påvise overensstemmelse med dette bilag. Sådanne certificeringsspecifikationer skal være tilstrækkeligt detaljerede og specifikke til at beskrive, hvordan overholdelse af kravene i dette bilag kan påvises.

b) Operatører og indehavere af et typecertifikat, et begrænset typecertifikat, et supplerende typecertifikat eller en godkendelse af en konstruktionsændring eller en reparationskonstruktion kan påvise overensstemmelse med kravene i dette bilag ved at overholde et af følgende: i) de specifikationer, der er udstedt af agenturet i henhold til dette punkts litra a), eller de ækvivalente certificeringsspecifikationer, der er udstedt af agenturet i henhold til punkt 21.B.70 i bilag I til forordning (EU) nr. 748/2012 ii) tekniske standarder, som giver et sikkerhedsniveau, der er ækvivalent med dem, der er indeholdt i disse certificeringsspecifikationer.

▼M2

c) Indehavere af et typecertifikat, et begrænset typecertifikat, et supplerende typecertifikat eller en godkendelse af en konstruktionsændring eller en reparationskonstruktion skal stille oplysninger om eventuelle ændringer af instruktionerne om vedvarende luftdygtighed (ICA), der er nødvendige for at påvise overensstemmelse med dette bilag, til rådighed for hver enkelt kendt operatør af flyvemaskinen. Med henblik på denne forordning skal ICA også indeholde skadestoleranceinspektioner (DTI), reparationsevalueringsvejledninger (REGs), et referenceprogram for korrosionsforebyggelse og -kontrol (reference-CPCP) og en liste over træthedskritiske strukturer (FCS) og afsnit om luftdygtighedsbegrænsning (ALS).

▼B

SUBPART B

STORE FLYVEMASKINER

26.50 Sæder, køjer, sikkerhedsbælter og -seler

Operatører af store flyvemaskiner, som anvendes til erhvervsmæssig lufttransport, og som er typegodkendt den 1. januar 1958 eller senere, skal sørge for, at hver flyve- eller kabinebesætningsmedlems sæde og fastspændingssystem er konfigureret med henblik på at sikre et optimalt beskyttelsesniveau ved en nødlanding, samtidig med at den siddende person kan varetage sine nødvendige funktioner og hurtigt forlade sædet.

▼M3

26.60 Nødlanding — dynamiske forhold

Operatører af store flyvemaskiner, der anvendes til erhvervsmæssig lufttransport af passagerer, og som er typegodkendt den 1. januar 1958 eller senere, og for hvilke det individuelle luftdygtighedsbevis første gang udstedes den 26. februar 2021 eller senere, skal for hver sædetypekonstruktion, der er godkendt til belægning under taxiing, start eller landing, påvise, at brugeren af sædet er beskyttet, når denne udsættes for belastninger som følge af nødlandingsbetingelser. Påvisningen sker på en af følgende måder:

a) gennem dynamiske prøvninger, der afsluttes med vellykket resultat

b) gennem rationelle analyser, der giver samme sikkerhed og er baseret på dynamiske prøvninger af en tilsvarende sædetypekonstruktion.

Forpligtelsen i stk. 1 gælder ikke for følgende sæder:

a) cockpitsæder

b) sæder i flyvemaskiner med lav belægning, der er involveret i ikkeregelmæssige erhvervsmæssige lufttransportoperationer på bestilling

c) sæder i en flyvemaskinemodel, der er opført på listen i tabel A.1 i tillæg 1, og som har et fremstillingsserienummer, der er opført i denne tabel.

▼B

26.100 Nødudgangenes placering

Bortset fra flyvemaskiner med en nødudgangskonfiguration, der er installeret og er godkendt før den 1. april 1999, tilser operatører af store flyvemaskiner, der anvendes til erhvervsmæssig lufttransport, med en maksimal operativ passagersædekonfiguration på mere end 19 med en eller flere nødudgange deaktiveret, at afstanden(e) mellem de resterende udgange ikke hindrer en effektiv evakuering.

26.105 Adgang til nødudgange

Operatører af store flyvemaskiner, der anvendes til erhvervsmæssig lufttransport, skal tilvejebringe midler, der hurtigt og nemt lader hver passager bevæge sig fra sit sæde til enhver nødudgang i tilfælde af en nødevakuering.

26.110 Markering af nødudgange

Operatører af store flyvemaskiner, der anvendes til erhvervsmæssig lufttransport, skal overholde følgende:

a) Der skal forefindes midler, som gør det let for personer i kabinen at finde, få adgang til og betjene nødudgange under de betingelser, som må forventes i tilfælde af en nødevakuering.

b) Der skal forefindes midler, som gør det let for personale uden for flyvemaskinen at finde og betjene nødudgange i tilfælde af en nødevakuering.

26.120 Indvendig nødbelysning og betjening af nødbelysning

Operatører af store flyvemaskiner, der anvendes til erhvervsmæssig lufttransport, tilvejebringer midler til at sørge for, at der forefindes belysning af udgangsmarkeringer, generel belysning af kabine- og udgangsområde, og at der forefindes belysning i lav højde, som leder til nødudgange, for at gøre det let for passagerer at finde og benytte udgangene i tilfælde af en nødevakuering.

26.150 Kabineinteriør

Operatører af store flyvemaskiner, der anvendes til erhvervsmæssig lufttransport, skal overholde følgende:

a) For alle materialer og alt udstyr, der anvendes i rum, hvor besætning eller passagerer opholder sig, skal der påvises egenskaber med hensyn til brandfarlighed, som minimerer virkningerne af brand under flyvningen og gør det muligt at overleve i kabinen i en periode svarende til, hvad der kræves for at evakuere luftfartøjet.

b) Rygeforbud skal angives med skiltning.

c) Affaldsbeholdere skal udformes således, at en brand heri indesluttes, og sådanne beholdere skal mærkes med et forbud mod at lægge tobaksvarer heri.

26.155 Lastrumsforingers brandfarlighed

Operatører af store flyvemaskiner, som anvendes til erhvervsmæssig lufttransport, og som er typegodkendt efter 1. januar 1958, skal sørge for, at foringer af lastrum i klasse C eller klasse D består af materialer, der i tilstrækkelig grad forhindrer, at virkningerne af en eventuel brand i lastrummet bringer luftfartøjet eller de ombordværende i fare.

▼M1

26.156 Varme- eller lydisoleringsmaterialer

Operatører af store flyvemaskiner, som anvendes til erhvervsmæssig lufttransport, og som er typegodkendt den 1. januar 1958 eller senere, skal sørge for følgende:

a) for flyvemaskiner, for hvilke det første individuelle luftdygtighedsbevis er udstedt inden den 18. februar 2021, at nye varme- eller lydisoleringsmaterialer, der installeres som erstatning den 18. februar 2021 eller senere, har egenskaber, der forhindrer eller mindsker risikoen for flammeudbredelse i flyvemaskinen

b) for flyvemaskiner, for hvilke det første individuelle luftdygtighedsbevis udstedes den 18. februar 2021 eller senere, at varme- og lydisoleringsmaterialer har egenskaber, der forhindrer eller mindsker risikoen for flammeudbredelse i flyvemaskinen

c) for flyvemaskiner, for hvilke det første individuelle luftdygtighedsbevis udstedes den 18. februar 2021 eller senere, og som har en passagerkapacitet på 20 eller derover, at varme- og lydisoleringsmaterialer (herunder midlerne til at fastgøre materialerne til fuselagen), der er installeret i den nederste halvdel af flyvemaskinen, har egenskaber, der forhindrer eller mindsker risikoen for flammeindtrængning i flyvemaskinen efter en ulykke, og som gør det muligt at overleve i kabinen i den tid, der kræves for at evakuere flyvemaskinen.

▼B

26.160 Brandbeskyttelse af toiletrum

Følgende skal opfyldes af operatører af store flyvemaskiner, der anvendes til erhvervsmæssig lufttransport, med en maksimal operativ passagersædekonfiguration på mere end 19:

Toiletter skal være udstyret med:

a) røgalarm

b) anordninger, hvormed en brand i hver enkelt affaldsbeholder slukkes automatisk.

▼M1

26.170 Ildslukkere

Operatører af store flyvemaskiner skal sørge for, at følgende ildslukkere ikke anvender halon som slukningsmiddel:

a) indbyggede ildslukkere for hver affaldsbeholder til håndklæder, papir eller andet affald på toilettet i store flyvemaskiner, for hvilke det første individuelle luftdygtighedsbevis udstedes den 18. februar 2020 eller senere

b) transportable ildslukkere i store flyvemaskiner, for hvilke det første individuelle luftdygtighedsbevis udstedes den 18. maj 2019 eller senere.

▼B

26.200 Landingsstel — auditivt advarselssignal

Operatører af store flyvemaskiner, der anvendes til erhvervsmæssig lufttransport, skal sørge for, at der kobles en egnet auditiv advarselssignalanordning til landingsstellet for i væsentlig grad at mindske risikoen for landinger, hvor landingsstellet utilsigtet er oppe.

▼M2

26.205 Systemer, der advarer og alarmerer ved kørsel ud over banen

a) Operatører af store flyvemaskiner, der anvendes til erhvervsmæssig lufttransport, skal sikre, at alle flyvemaskiner, for hvilke det første individuelle luftdygtighedsbevis er udstedt den 1. januar 2025 eller senere, er udstyret med et system, der advarer og alarmerer ved kørsel ud over banen.

b) Systemet skal være udformet på en sådan måde, at det er muligt at mindske risikoen for, at luftfartøjet under landing kører ud over banen i længderetningen, idet der under flyvningen og på jorden slås alarm over for flyvebesætningen, hvis der er risiko for, at flyvemaskinen ikke kan standse inden for den disponible distance til baneenden.

▼B

26.250 Cockpitdørbetjeningssystemer — hvis et flyvebesætningsmedlem bliver uarbejdsdygtig

Operatører af store flyvemaskiner, der anvendes til erhvervsmæssig lufttransport, skal sørge for, at cockpitdørbetjeningssystemer, hvis de forefindes, forsynes med en alternativ betjeningsmekanisme for at lette kabinebesætningsmedlemmers adgang til cockpittet, hvis et enkelt flyvebesætningsmedlem bliver uarbejdsdygtig.

▼M2

26.300 Program for vedvarende strukturel integritet for ældre flyvemaskiners struktur — generelle krav

a) En indehaver af et typecertifikat (TC) eller et begrænset TC for en stor flyvemaskine med turbinemotor, der er certificeret den 1. januar 1958 eller senere, for hvilken ansøgningen om et TC blev indgivet før den 1. januar 2019, skal udarbejde et program for vedvarende strukturel integritet for ældre flyvemaskiners struktur, og det skal opfylde kravene i punkt 26.301-26.309.

b) Litra a) finder ikke anvendelse på en flyvemaskinemodel, for hvilken et typecertifikat blev udstedt før den 26. februar 2021, og som opfylder en eller flere af følgende betingelser: i) den er opført i tabel A.1 i tillæg 1 til dette bilag ii) den er ikke i drift efter den 26. februar 2021 iii) den er ikke certificeret til at udføre civile operationer med en nyttelast eller passagerer iv) den har et begrænset TC, som er udstedt før den 26. februar 2021, i overensstemmelse med skadestolerancekrav, forudsat at den ikke opereres ud over 75 % af dens konstruktionsbestemte servicemål, og den primært opereres til støtte for godkendelsesindehaverens fremstillingsoperation v) den er certificeret med et begrænset TC og er primært udformet til brandslukning. De undtagelser, der er fastsat i litra b), nr. ii)-v), finder kun anvendelse, efter at indehaveren af et typecertifikat (TC) eller et begrænset TC inden den 27. maj 2021 med henblik på agenturets godkendelse forelægger dette en liste med udpegning af flyvemaskinetype og -modeller, varianter eller serienumre samt oplysninger til støtte for begrundelsen for, hvorfor flyvemaskinen er blevet optaget på listen.

c) For en flyvemaskinemodel, for hvilken et første typecertifikat blev udstedt før den 26. februar 2021, og for hvilken en eksisterende ændring eller reparation ikke er og ikke vil blive inkorporeret i en flyvemaskine i drift efter den 26. februar 2022, finder punkt 26.307, litra a), nr. ii) og iii), og punkt 26.308, litra a), nr. ii), ikke anvendelse, hvis indehaveren af et typecertifikat (TC) eller et begrænset TC inden den 26. februar 2022 med henblik på agenturets godkendelse forelægger dette en liste over alle ændringer og reparationer.

26.301 Overholdelsesplan for (R)TC-indehavere

a) En indehaver af et typecertifikat (TC) eller et begrænset TC for en stor flyvemaskine med turbinemotor, der er certificeret den 1. januar 1958 eller senere, for hvilken ansøgningen om et TC blev indgivet før den 1. januar 2019, skal: i) udarbejde en overholdelsesplan for vedvarende strukturel integritet med en redegørelse for, hvordan det påtænkes at påvise overensstemmelse med kravene i punkt 26.302-26.309 ii) med henblik på agenturets godkendelse forelægge dette den overholdelsesplan for vedvarende strukturel integritet, der er omhandlet i litra i), inden den 27. maj 2021.

b) En ansøger til et TC eller et begrænset TC, jf. artikel 1, stk. 2, litra c), skal: i) udarbejde en overholdelsesplan for vedvarende strukturel integritet med en beskrivelse af, hvordan det påtænkes at påvise overensstemmelse med kravene i punkt 26.303-26.306 ii) med henblik på agenturets godkendelse forelægge dette den overholdelsesplan for vedvarende strukturel integritet, som er omhandlet i nr. i), inden den 27. maj 2021, dog tidligst når certifikatet udstedes.

26.302 Trætheds- og skadestoleranceevaluering

a) En indehaver af et typecertifikat (TC) eller et begrænset TC til en stor flyvemaskine med turbinemotor, der er certificeret til at befordre 30 passagerer eller derover eller har en nyttelastkapacitet på 3 402 kg (7 500 lbs) eller derover, og som er certificeret den 1. januar 1958 eller senere, og for hvilket ansøgningen om et TC blev indgivet før den 1. januar 2019, skal foretage en trætheds- og skadestoleranceevaluering af flyvemaskinens struktur og fastlægge procedurerne for en DTI, som forhindrer katastrofale svigt som følge af træthed i flyvemaskinens samlede driftslevetid.

b) Medmindre agenturet allerede har godkendt dokumentationen til beskrivelse af den i litra a) omhandlede DTI i overensstemmelse med bilag I (del-21) til forordning (EU) nr. 748/2012, skal indehaveren af et TC eller et begrænset TC med henblik på agenturets godkendelse forelægge dette dokumentationen inden den 26. februar 2023.

26.303 Gyldighedsgrænse

a) En indehaver af et typecertifikat (TC) eller et begrænset TC for en stor flyvemaskine med turbinemotor, som er certificeret den 1. januar 1958 eller senere, for hvilken ansøgningen om et TC blev indgivet før den 1. januar 2019, og som er certificeret med en maksimal startmasse (MTOM) på mere end 34 019 kg (75 000 lbs), skal: i) fastsætte en gyldighedsgrænse (LOV — limit of validity) og indsætte den pågældende LOV i en ændret ALS ii) udpege eksisterende og nye vedligeholdelsesforanstaltninger, som LOV afhænger af, udarbejde de serviceoplysninger, som operatørerne har brug for til at gennemføre de pågældende vedligeholdelsesforanstaltninger, og indsende serviceoplysningerne med henblik på vedligeholdelsesforanstaltningerne til agenturet efter en bindende tidsplan, der aftales med agenturet. De konfigurationer af flyvemaskiners struktur, som skal evalueres med henblik på at fastlægge LOV, skal omfatte alle modelvarianter og afledte modeller, som er godkendt i henhold til et TC før den 26. februar 2021, samt enhver strukturrelateret ændring og udskiftning foretaget på konfigurationerne af disse flyvemaskiners strukturer, der er påkrævet ifølge et luftdygtighedsdirektiv, som er udstedt før den 26. februar 2021. Uanset litra a), nr. ii), er der ikke tale om at pålægge en indehaver af et typecertifikat (TC) eller et begrænset TC til en stor flyvemaskine med turbinemotor at udarbejde og forelægge agenturet serviceoplysninger med henblik på en vedligeholdelsesforanstaltning for en flyvemaskinemodel, som ikke vil være i drift efter det planlagte tidspunkt for forelæggelsen af serviceoplysninger med henblik på den pågældende vedligeholdelsesforanstaltning. For at denne undtagelse kan få virkning, skal indehaveren af et typecertifikat (TC) eller et begrænset TC underrette agenturet herom senest på den dato, hvor denne flyvemaskinemodel ikke længere vil være i drift.

b) Indehaveren af typecertifikatet (TC) eller det begrænsede TC skal med henblik på agenturets godkendelse forelægge dette den LOV, der er fastsat i henhold til litra a), og ændringen af den ALS, som er nævnt i samme afsnit, sammen med den bindende tidsplan inden for de frister, der er fastsat i nr. i)-iii): i) den 26. august 2022 for træthedskritisk struktur med et certificeringsgrundlag, som ikke omfatter en skadestoleranceevaluering ii) den 26. februar 2026 for en flyvemaskinestruktur, der på datoen for denne ændringsforordnings anvendelse er genstand for en igangværende træthedsprøvning i fuld skala iii) den 26. februar 2025 for alle øvrige flyvemaskinestrukturer.

c) En ansøger til et TC eller et begrænset TC, jf. artikel 1, stk. 2, litra c), for en stor flyvemaskine med turbinemotor og en maksimal startmasse (MTOM) på mere end 34 019 kg (75 000 lbs) skal: i) fastsætte en gyldighedsgrænse (LOV — limit of validity) og indsætte den pågældende LOV i den pågældende ALS ii) udpege eksisterende og nye vedligeholdelsesforanstaltninger, som LOV afhænger af, udarbejde de serviceoplysninger, som operatørerne har brug for til at gennemføre de pågældende vedligeholdelsesforanstaltninger, og indsende serviceoplysningerne med henblik på vedligeholdelsesforanstaltningerne til agenturet efter en bindende tidsplan, der aftales med agenturet.

d) Ansøgeren til et TC eller et begrænset TC, jf. artikel 1, stk. 2, litra c), skal med henblik på agenturets godkendelse forelægge dette den LOV, der er fastsat i henhold til litra c), og den ALS, der er omhandlet i samme afsnit, sammen med den bindende tidsplan.

e) Følgende frister gælder for de i litra d) omhandlede forpligtelser: i) inden den frist, som agenturet har godkendt i ansøgerens plan for fuldførelse af prøvninger og analyser af enhver flyvemaskinestruktur, der kræver ny træthedsprøvning i fuld skala til støtte for fastsættelsen af den pågældende LOV. ii) inden den 26. februar 2025 for alle øvrige flyvemaskinestrukturer.

26.304 Program for korrosionsforebyggelse og -kontrol

a) En indehaver af et typecertifikat (TC) eller et begrænset TC for en stor flyvemaskine med turbinemotor, der er certificeret den 1. januar 1958 eller senere, for hvilken ansøgningen om et TC blev indgivet før den 1. januar 2019, skal opstille et referenceprogram for korrosionsforebyggelse og -kontrol (reference-CPCP).

b) Medmindre agenturet allerede har godkendt det i litra a) omhandlede reference-CPCP i overensstemmelse med punkt 21.A.3B, litra c), nr. 1), i bilag 1 til forordning (EU) nr. 748/2012 henholdsvis en af agenturet godkendt MRBR (maintenance review board report), skal indehaveren af et typecertifikat (TC) eller et begrænset TC med henblik på agenturets godkendelse forelægge dette det pågældende CPCP inden den 26. februar 2023.

c) En ansøger til et TC eller et begrænset TC, jf. artikel 1, stk. 2, litra c), for en stor flyvemaskine med turbinemotor skal opstille et referenceprogram for korrosionsforebyggelse og -kontrol (reference-CPCP), før certifikatet udstedes.

26.305 Gyldigheden af programmet for vedvarende strukturel integritet

a) En indehaver af et typecertifikat (TC) eller et begrænset TC for en stor flyvemaskine med turbinemotor, der er certificeret den 1. januar 1958 eller senere, for hvilken ansøgningen om et TC blev indgivet før den 1. januar 2019, skal udarbejde en procedure, hvormed det sikres, at programmet for vedvarende strukturel integritet forbliver gyldigt i flyvemaskinens samlede driftslevetid, idet erfaringer fra eftersyn og de løbende operationer tages i betragtning.

b) Indehaveren af et typecertifikat (TC) eller et begrænset TC skal med henblik på agenturets godkendelse forelægge dette en beskrivelse af den procedure, der er nævnt i litra a), inden den 26. februar 2023. Indehaveren af et typecertifikat (TC) eller et begrænset TC skal gennemføre proceduren senest 6 måneder efter agenturets godkendelse heraf.

c) En ansøger til et TC eller et begrænset TC som omhandlet i artikel 1, stk. 2, litra c), for en stor flyvemaskine med turbinemotor skal fastsætte og gennemføre en procedure, hvormed det sikres, at programmet for vedvarende strukturel integritet forbliver gyldigt i flyvemaskinens samlede driftslevetid, idet erfaringer fra eftersyn og de løbende operationer tages i betragtning. Vedkommende skal med henblik på agenturets godkendelse forelægge dette en beskrivelse af proceduren inden den 26. februar 2023, dog tidligst når certifikatet udstedes, og gennemføre proceduren senest 6 måneder efter agenturets godkendelse heraf.

26.306 Træthedskritisk referencestruktur

a) En indehaver af et typecertifikat (TC) eller et begrænset TC for en stor flyvemaskine med turbinemotor, der er certificeret den 1. januar 1958 eller senere, for hvilken ansøgningen om et TC blev indgivet før den 1. januar 2019, og som er certificeret til at befordre 30 passagerer eller derover eller har en nyttelastkapacitet på 3 402 kg (7 500 lbs) eller derover, skal udpege og udarbejde en liste over træthedskritiske referencestrukturer (FCBS) for alle flyvemaskinemodelvarianter og afledte modeller, der indgår i det pågældende TC eller begrænsede TC.

b) Indehaveren af et typecertifikat (TC) eller et begrænset TC skal med henblik på agenturets godkendelse forelægge dette listen over de strukturer, der er nævnt i litra a), inden den 26. august 2021.

c) Når agenturet har godkendt den i litra a) nævnte liste, skal indehaveren af et typecertifikat (TC) eller et begrænset TC stille den til rådighed for de operatører og personer, der er pålagt at overholde punkt 26.330 og 26.370.

d) En ansøger til et TC eller et begrænset TC som omhandlet i artikel 1, stk. 2, litra c), for en stor flyvemaskine med turbinemotor, som skal certificeres til at befordre 30 passagerer eller derover eller har en nyttelastkapacitet på 3 402 kg (7 500 lbs) eller derover, skal udpege og udarbejde en liste over træthedskritiske referencestrukturer (FCBS) for alle flyvemaskinemodelvarianter og afledte modeller, der indgår i det pågældende TC eller begrænsede TC. Vedkommende skal med henblik på agenturets godkendelse forelægge dette listen over disse strukturer inden den 26. august 2021, dog tidligst når certifikatet udstedes.

e) Når agenturet har godkendt den i litra d) nævnte liste, skal indehaveren af et TC eller et begrænset TC som omhandlet i artikel 1, stk. 2, litra c), stille den til rådighed for de operatører og personer, der er pålagt at overholde punkt 26.370.

26.307 Skadestolerancedata for eksisterende ændringer af træthedskritisk struktur

a) En indehaver af et typecertifikat (TC) eller et begrænset TC for en stor flyvemaskine med turbinemotor, der er certificeret den 1. januar 1958 eller senere, og som er certificeret til at befordre 30 passagerer eller derover eller har en nyttelastkapacitet på 3 402 kg (7 500 lbs) eller derover, skal for så vidt angår eksisterende ændringer og træthedskritisk modificeret struktur (FCMS) pr. 26. februar 2021: i) gennemgå eksisterende konstruktionsændringer (konstruktionsmodifikationer) og udpege alle ændringer, som påvirker FCBS, og som er udpeget i henhold til punkt 26.306 ii) for hver ændring, der udpeges i overensstemmelse med litra a), nr. i), udpege enhver tilknyttet træthedskritisk modificeret struktur (FCMS) iii) for hver ændring, der udpeges i henhold til litra a), nr. i), foretage en skadestoleranceevaluering samt fastlægge og dokumentere de tilknyttede skadestoleranceinspektioner.

b) Indehaveren af et typecertifikat (TC) eller et begrænset TC skal med henblik på agenturets godkendelse forelægge dette listen over enhver træthedskritisk modificeret struktur (FCMS), der er udpeget i henhold til litra a), nr. ii), inden den 26. februar 2022.

c) Indehaveren af et typecertifikat (TC) eller et begrænset TC skal med henblik på agenturets godkendelse forelægge dette de skadestolerancedata, herunder DTI-dokumentationen, der følger af den skadestoleranceevaluering, som er udført i henhold til litra a), nr. iii), inden den 26. august 2022.

d) Når agenturet har godkendt den FCMS-liste, der er forelagt i henhold til litra b), skal indehaveren af et typecertifikat (TC) eller et begrænset TC stille denne liste til rådighed for de operatører og personer, der er pålagt at overholde punkt 26.330 og 26.370.

26.308 Skadestolerancedata for eksisterende reparationer af træthedskritisk struktur

a) En indehaver af et typecertifikat (TC) eller et begrænset TC for en stor flyvemaskine med turbinemotor, der er certificeret den 1. januar 1958 eller senere, og som er certificeret til at befordre 30 passagerer eller derover eller har en nyttelastkapacitet på 3 402 kg (7 500 lbs) eller derover, skal for så vidt angår eksisterende offentliggjorte reparationer pr. 26. februar 2021: i) gennemgå reparationsdata og i dataene udpege hver enkelt reparation, der påvirker den træthedskritiske referencestruktur og den træthedskritiske modificerede struktur, der er udpeget i overensstemmelse med punkt 26.306, litra a), og punkt 26.307, litra a), nr. ii) ii) udføre en skadestoleranceevaluering for hver reparation, der er udpeget i overensstemmelse med litra a), nr. i), medmindre dette er sket tidligere.

b) Indehaveren af et typecertifikat (TC) eller et begrænset TC skal med henblik på agenturets godkendelse forelægge dette de skadestolerancedata, herunder DTI-dokumentationen, der følger af den skadestoleranceevaluering, som er udført i henhold til litra a), nr. ii), inden den 26. maj 2022, medmindre de allerede er godkendt i henhold til punkt 21.A.435, litra b), nr. 2), i bilag I (del-21) til forordning (EU) nr. 748/2012 inden den 26. august 2022.

26.309 Reparationsevalueringsvejledninger

a) En indehaver af et typecertifikat (TC) eller et begrænset TC for en stor flyvemaskine med turbinemotor, der er certificeret den 1. januar 1958 eller senere, og som er certificeret til at befordre 30 passagerer eller derover eller har en nyttelastkapacitet på 3 402 kg (7 500 lbs) eller derover, og for hvilken (TC) eller det begrænsede TC blev udstedt før den 11. januar 2008, skal udarbejde reparationsevalueringsvejledninger (REGs) med henblik på at fastlægge: i) en procedure for inspektion af den berørte flyvemaskine, der gør det muligt at udpege og dokumentere alle eksisterende reparationer, der berører den træthedskritiske struktur, som er udpeget i henhold til punkt 26.306, litra a), og punkt 26.307, litra a), nr. ii) ii) en procedure, der sætter operatører i stand til at opnå en DTI for reparationer, der er udpeget i henhold til litra a), nr. i) iii) en tidsplan, hvori der fastsættes frister for gennemførelse af flyvemaskineinspektioner, opnåelse af DTI og indarbejdelse af DTI i luftfartøjsoperatørens vedligeholdelsesprogram.

b) Indehaveren af et TC eller et begrænset TC skal med henblik på agenturets godkendelse forelægge dette de reparationsevalueringsvejledninger, der er udarbejdet i henhold til litra a), inden den 26. februar 2023.

26.330 Skadestolerancedata for eksisterende supplerende typecertifikater (STC), andre eksisterende større ændringer og eksisterende reparationer, der påvirker disse ændringer eller STC

a) En indehaver at et STC, der er udstedt inden den 26. februar 2021, for en større ændring, eller en indehaver af en større ændring, der anses for at være godkendt i overensstemmelse med artikel 4 i forordning (EU) nr. 748/2012, for store flyvemaskiner, som er certificeret den 1. januar 1958 eller senere til at befordre 30 passagerer eller derover, eller som har en nyttelastkapacitet på 3 402 kg (7 500 lbs) eller derover, skal bistå operatører, der pålægges at opfylde punkt 26.370, litra a), nr. ii), ved at tage højde for disse ændringers og reparationers negative indvirkning på de berørte ændringer af flyvemaskinestrukturen og opfylde de krav, der er fastsat i punkt 26.331-26.334.

b) Litra a) finder ikke anvendelse på større ændringer og reparationer af en flyvemaskinemodel, der blev certificeret første gang før den 26. februar 2021, hvis denne flyvemaskinemodel opfylder en eller flere af følgende betingelser: i) den er opført i tabel A.1 i tillæg 1 ii) den er ikke længere i drift efter den 26. februar 2021 iii) den er ikke certificeret til at udføre civile operationer med en nyttelast eller passagerer iv) den har fået udstedt et begrænset TC og er blevet certificeret i overensstemmelse med skadestolerancekrav, forudsat at den ikke opereres ud over 75 % af dens konstruktionsbestemte servicemål, og den primært opereres til støtte for en fremstillingsoperation udført af indehaveren af det begrænsede TC v) den er certificeret med et begrænset TC og er primært udformet til brandslukning.

c) Litra a) finder ikke anvendelse på større ændringer og reparationer af en flyvemaskine, der blev certificeret første gang før den 26. februar 2021, hvis ændringen eller reparationen ikke er og ikke vil blive inkorporeret i nogen flyvemaskine, som er i drift efter den 26. august 2022.

d) De undtagelser, der er fastsat i litra b), nr. ii)-v), og litra c), finder kun anvendelse, efter at indehaveren af godkendelsen af ændringer med henblik på agenturets godkendelse forelægger dette en liste over ændringer, der påvirker træthedskritiske referencestrukturer, sammen med oplysninger til støtte for begrundelsen for, hvorfor hver ændring er optaget på listen, inden den 26. februar 2022.

26.331 Overholdelsesplan for STC-indehavere

En indehaver af godkendelsen af en ændring skal:

a) udarbejde en overholdelsesplan, der opfylder kravene i punkt 26.332-26.334

b) med henblik på agenturets godkendelse forelægge dette overholdelsesplanen, som er omhandlet i litra a), inden den 25. august 2021.

26.332 Udpegning af ændringer, der påvirker træthedskritisk struktur

a) En indehaver af godkendelsen af en ændring skal: i) gennemgå ændringerne og udpege de ændringer, der påvirker træthedskritiske referencestrukturer ii) for hver ændring, der udpeges i overensstemmelse med litra a), nr. i), udpege enhver tilknyttet FCMS iii) udpege de offentliggjorte reparationer, som berører hver ændring, der er udpeget i overensstemmelse med litra a), nr. i).

b) Indehaveren af en godkendelse af en ændring, der blev udstedt den 1. september 2003 eller senere, skal udarbejde og med henblik på agenturets godkendelse forelægge dette en liste over de ændringer og FCMS, der er udpeget i henhold til litra a, nr. i) og ii), inden den 26. februar 2022, og efter agenturets godkendelse stille denne liste til rådighed for de personer og operatører, der er pålagt at overholde punkt 26.370, litra b), nr. ii).

c) Indehaveren af en godkendelse af en ændring, der blev udstedt inden den 1. september 2003, skal: i) udarbejde og med henblik på agenturets godkendelse forelægge dette en liste over de ændringer, der er udpeget i henhold til litra a), nr. i), inden den 26. februar 2022 ii) efter anmodning fra en operatør, der er pålagt at overholde punkt 26.370, litra a), nr. ii), for en given ændring, udpege og udarbejde en liste over enhver FCMS, der er tilknyttet ændringen, og med henblik på agenturets godkendelse forelægge dette disse data inden for 12 måneder regnet fra operatørens anmodning iii) efter godkendelse af alle data forelagt i henhold til litra c), nr. i) og ii), stille disse data til rådighed for personer og operatører, der er pålagt at overholde punkt 26.370, litra b), nr. ii).

26.333 Skadestolerancedata for STC'er og reparationer, som berører de STC'er, der er godkendt den 1. september 2003 eller senere

a) Indehaveren af en godkendelse af en ændring, der blev udstedt den 1. september 2003 eller senere, skal: i) for så vidt angår ændringer og offentliggjorte reparationer, der er udpeget i henhold til punkt 26.332, litra a), nr. i), og punkt 26.332, litra a), nr. iii), foretage en skadestoleranceevaluering ii) fastlægge og dokumentere den tilknyttede skadestoleranceinspektion (DTI), medmindre den allerede er foretaget.

b) Indehaveren af en godkendelse af en ændring skal med henblik på agenturets godkendelse forelægge dette de skadestolerancedata, der følger af den skadestoleranceevaluering, som er udført i henhold til litra a), nr. i), inden den 26. februar 2023, medmindre den allerede er godkendt i henhold til punkt 21.B.111 i bilag I (del-21) til forordning (EU) nr. 748/2012.

c) Uanset litra b) skal indehaveren af en godkendelse af en ændring som nævnt i litra a) for så vidt angår ændringer, der i certificeringsgrundlaget ikke er pålagt krav om skadestoleranceevaluering, med henblik på agenturets godkendelse forelægge dette de skadestolerancedata, der følger af den skadestoleranceevaluering, som er udført i henhold til litra a), inden for følgende frister, idet den seneste frist gælder: i) inden en flyvemaskine, som har denne ændring inkorporeret, opereres i overensstemmelse med bilag IV (del-CAT) til Kommissionens forordning (EU) nr. 965/2012 ( 2 ) eller ii) inden den 26. februar 2023.

26.334 Skadestolerancedata for STC og andre ændringer og reparationer, som berører de ændringer, der er godkendt før den 1. september 2003

▼M3

a) efter anmodning fra en operatør, der er pålagt at overholde punkt 26.370, litra a), nr. ii), skal en indehaver af en godkendelse af en ændring inden den 1. september 2003: i) for så vidt angår ændringer og offentliggjorte reparationer, der er udpeget i henhold til punkt 26.332, litra a), nr. i), og punkt 26.332, litra a), nr. iii), foretage en skadestoleranceevaluering ii) fastlægge og dokumentere den tilknyttede skadestoleranceinspektion (DTI), medmindre den allerede er foretaget.

b) Indehaveren af en godkendelse af en ændring skal forelægge agenturet de skadestolerancedata, der følger af den evaluering, som er udført i henhold til litra a), nr. i): i) inden for 24 måneder fra modtagelsen af en anmodning for anmodninger, der er modtaget før den 26. februar 2023, til godkendelse eller ii) før den 26. februar 2025 eller inden for 12 måneder fra modtagelsen af en anmodning, idet den seneste frist gælder, for anmodninger, der er modtaget den 26. februar 2023 eller senere til godkendelse.

▼M2

26.370 Opgaver vedrørende vedvarende luftdygtighed og luftfartøjsvedligeholdelsesprogrammet

a) Operatører eller ejere af store flyvemaskiner med turbinemotor, der er certificeret den 1. januar 1958 eller senere, skal sikre den vedvarende luftdygtighed af ældre flyvemaskiners struktur ved at forberede det luftfartøjsvedligeholdelsesprogram, som er foreskrevet i punkt M.A.302 i bilag I (del-M) til Kommissionens forordning (EU) nr. 1321/2014 ( 3 ), og som skal omfatte: i) for flyvemaskiner, der er certificeret til at befordre 30 passagerer eller derover eller har en nyttelastkapacitet på over 3 402 kg (7 500 lbs), et godkendt inspektionsprogram, som bygger på skadestolerancer ii) for flyvemaskiner, som opereres i overensstemmelse med bilag IV (del-CAT) til forordning (EU) nr. 965/2012, og som er certificeret til at befordre 30 passagerer eller derover eller har en nyttelastkapacitet på over 3 402 kg (7 500 lbs), et middel til at tage højde for de negative virkninger, som reparationer og ændringer kan få for træthedskritisk struktur og de i litra a), nr. i), omhandlede inspektioner iii) for flyvemaskiner, der er certificeret med en maksimal tilladt startmasse (MTOM) på over 34 019 kg (75 000 lbs), en godkendt LOV iv) et CPCP.

b) Følgende frister gælder for den i litra a) omhandlede forpligtelse: i) Luftfartøjsvedligeholdelsesprogrammet skal revideres for at tage højde for kravene i litra a), nr. i), ii) og iv), inden den 26. februar 2024, eller inden flyvemaskinens operationer påbegyndes, idet den seneste frist gælder ii) Luftfartøjsvedligeholdelsesprogrammet skal revideres for at tage højde for kravene i litra a), nr. iii), inden den 26. august 2021, 6 måneder efter offentliggørelsen af det pågældende LOV, eller inden flyvemaskinens operationer påbegyndes, idet den seneste frist gælder.

c) For en flyvemaskinemodel, der er certificeret første gang inden den 26. februar 2021, og: i) som ikke længere er i drift efter den 26. februar 2024, finder litra a), nr. i), ii) og iv), ikke anvendelse ii) som ikke længere er i drift efter den 26. august 2021, finder litra a), nr. iii), ikke anvendelse iii) som har et begrænset TC, der er udstedt før den 26. februar 2021 i overensstemmelse med skadestolerancekrav, forudsat at den ikke opereres ud over 75 % af dens konstruktionsbestemte servicemål, og den primært opereres til støtte for godkendelsesindehaverens fremstillingsoperation, finder litra a), nr. i), ii) og iv), ikke anvendelse.

d) For en flyvemaskinemodel, for hvilken et begrænset typecertifikat blev udstedt inden den 26. februar 2021, og som primært er udformet til brandslukning, finder litra a), nr. i) og ii), ikke anvendelse.

▼M1

SUBPART C — STORE HELIKOPTERE

26.400 Ildslukkere

Operatører af store helikoptere skal sørge for, at følgende ildslukkere ikke anvender halon som slukningsmiddel:

a) indbyggede ildslukkere for hver affaldsbeholder til håndklæder, papir eller andet affald på toilettet i store helikoptere, for hvilke det individuelle luftdygtighedsbevis første gang udstedes den 18. februar 2020 eller senere

b) transportable ildslukkere i store helikoptere, for hvilke det individuelle luftdygtighedsbevis første gang udstedes den 18. maj 2019 eller senere.

▼M3









Tillæg I

Liste over flyvemaskinemodeller, som ikke er omfattet af visse bestemmelser i bilag I (del-26)







Tabel A.1 TC-indehaver Type Modeller Serienummer Bestemmelser i bilag I (del-26), der IKKE finder anvendelse The Boeing Company 707 Alle 26.301 til 26.334 The Boeing Company 720 Alle 26.301 til 26.334 The Boeing Company DC-10 DC-10-10 DC-10-30 DC-10-30F Alle 26.301 til 26.334 The Boeing Company DC-8 Alle 26.301 til 26.334 The Boeing Company DC-9 DC-9-11, DC-9-12, DC-9-13, DC-9-14,DC-9-15, DC-9-15F, DC-9-21, DC-9-31,DC-9-32, DC-9-32 (VC-9C), DC-9-32F,DC-9-32F (C-9A, C-9B), DC-9-33F, DC-9-34, DC-9-34F, DC-9-41 og DC-9-51 Alle 26.301 til 26.334 The Boeing Company MD-90 MD-90-30 Alle 26.301 til 26.334 FOKKER SERVICES B.V. F27 Mark 100, 200, 300, 400, 500, 600 og 700 Alle 26.301 til 26.334 FOKKER SERVICES B.V. F28 Mark 1000, 1000C, 2000, 3000, 3000C, 3000R, 3000RC og 4000 Alle 26.301 til 26.334 GULFSTREAM AEROSPACE CORP. G-159 G-159 (Gulfstream I) Alle 26.301 til 26.334 GULFSTREAM AEROSPACE CORP. G-II_III_IV_V G-1159A (GIII) G-1159B (GIIB) G-1159 (GII) Alle 26.301 til 26.334 KELOWNA FLIGHTCRAFT LTD. CONVAIR 340/440 440 Alle 26.301 til 26.334 LEARJET INC. Learjet 24/25/31/36/35/55/60 24,24A,24B,24B-A,24D, 24D-A,24F,24F-A,25,25B,25C,25D,25F Alle 26.301 til 26.334 LOCKHEED MARTIN CORPORATION 1329 Alle 26.301 til 26.334 LOCKHEED MARTIN CORPORATION 188 Alle 26.301 til 26.334 LOCKHEED MARTIN CORPORATION 382 382, 382B, 382E, 382F og 382G Alle 26.301 til 26.334 LOCKHEED MARTIN CORPORATION L-1011 Alle 26.301 til 26.334 PT. DIRGANTARA INDONESIA CN-235 Alle 26.301 til 26.334 SABRELINER CORPORATION NA-265 NA-265-65 Alle 26.301 til 26.334 VIKING AIR LIMITED SD3 SD3-30 Sherpa SD3 Sherpa Alle 26.301 til 26.334 VIKING AIR LIMITED DHC-7 Alle 26.301 til 26.334 VIKING AIR LIMITED CL-215 CL-215-6B11 Alle 26.301 til 26.334 TUPOLEV PUBLIC STOCK COMPANY TU-204 204-120CE Alle 26.301 til 26.334 AIRBUS A320-serien A320-251N, A320-271N 10033, 10242, 10281 og 10360 26.60 AIRBUS A321-serien A321-271NX, A321-251NX 10071, 10257, 10371 og 10391 26.60. AIRBUS A330-serien A330-243, A330-941 1844, 1861, 1956, 1978, 1982, 1984, 1987, 1989, 1998, 2007, 2008, 2011 og 2012 26.60 ATR-GIE Avions de Transport Régional ATR 72-serien ATR72-212A 1565,1598, 1620, 1629, 1632, 1637, 1640, 1642,1649,1657, 1660, 1661 26.60 The Boeing Company 737-serien 737-8 og 737-9 43299, 43304, 43305, 43310, 43321, 43322, 43332, 43334, 43344, 43348, 43391, 43579, 43797, 43798 43799, 43917, 43918, 43919, 43921, 43925, 43927, 43928, 43957, 43973, 43974, 43975, 43976, 44867, 44868, 44873, 60009, 60010, 60040, 60042, 60056, 60057, 60058, 60059, 60060, 60061, 60063, 60064, 60065, 60066, 60068, 60194, 60195, 60389, 60434, 60444, 60455, 61857, 61859, 61862, 61864, 62451, 62452, 62453, 62454, 62533, 63358, 63359, 63360, 64610, 64611, 64612, 62613, 64614, 65899, 66147, 66148, 66150 26.60

▼B









BILAG II

I bilag III (del-ORO) til forordning (EU) nr. 965/2012 affattes punkt ORO.AOC.100, litra c), nr. 1), således:

»1) de er i overensstemmelse med alle gældende krav i bilag IV til forordning (EF) nr. 216/2008, bilag III (del-ORO), bilag IV (del-CAT) og bilag V (del-SPA) til denne forordning samt bilag I (del-26) til Kommissionens forordning (EU) 2015/640 ( *1 ).